Diari Oficial de la Generalitat Valenciana


Sumari del DOGV 4193, del 19-02-2002 (2002/1562)

RESOLUCIÓ de 5 de desembre de 2001, del conseller d'Obres Públiques, Urbanisme i Transports, d'execució de Sentència número 393, del Tribunal Superior de Justícia de la Comunitat Valenciana. Expedient número V-59/2001 de Paterna.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/1562


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 5 de desembre de 2001, del conseller d'Obres Públiques, Urbanisme i Transports, d'execució de Sentència número 393, del Tribunal Superior de Justícia de la Comunitat Valenciana. Expedient número V-59/2001 de Paterna. [2002/F1562]
  
La Sala Contenciosa Administrativa del Tribunal Superior de Justícia de la Comunitat Valenciana, Secció Primera, ha vist el recurs número 1/1152/1992, promogut per Ramona Montaner García, contra l'Acord de 15 de novembre de 1990, de la Comissió Territorial d'Urbanisme de València, i la resolució de la Conselleria d'Obres Públiques, Urbanisme i Transports que desestimava el recurs d'alçada interposat contra l'aprovació definitiva del Pla General d'Ordenació Urbana de Paterna. S'hi ha dictat la Sentència número 393, de 31 de maig de 1995, la part dispositiva de la qual diu així:
  
«Decidim: que estimant com estimem el recurs contenciós administratiu formulat contra els actes contra els quals ací s'ha recorregut, consistents en l'aprovació definitiva del Pla General d'Ordenació Urbana de Paterna, hem de declarar i declarem que aquests són contraris al dret, per la qual cosa els anul·lem. Tot això, sense fer exprés pronunciament sobre les costes causades.»
  
Vista la Sentència de 30 d'abril de 2001, de la Secció Cinquena de la Sala Contenciosa Administrativa del Tribunal Suprem, dictada en el recurs de cassació número 7.896/1995, per la qual s'acorda:
  
«1. Que hem d'estimar i estimem el recurs de cassació número 7.896/1995, interposat per l'Ajuntament de Paterna.
  
2. Anul·lar la sentència d'instància de 31 de maig de 1995.
  
3. Estimar parcialment el recurs contenciós administratiu número 1.152/1992, de la Secció Primera de la Sala Contenciosa Administrativa de València del Tribunal Superior de Justícia de la Comunitat Valenciana, i declarar que l'edifici del carrer de Montornés, número 14, de Paterna, no està subjecte a protecció.
  
4. Desestimar el recurs número 1152/1992 en tot el restant.
  
5. No fer expressa imposició de les costes causades en la instància i en la cassació en relació amb el recurs interposat per l'Ajuntament de Paterna.
  
6. Imposar les costes d'aquesta cassació derivades del recurs interposat per la Generalitat Valenciana.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada Sentència de 30 d'abril de 2001, de la Secció Cinquena de la Sala Contenciosa Administrativa del Tribunal Suprem (recurs 7.896/1995).
  
València, 5 de desembre de 2001.- El conseller d'Obres Públiques, Urbanisme i Transports: José Ramón García Antón.